MINT: TAHARIRI KUHUSU UMUHIMU WA MIUNDO MSINGI NCHINI KENYA
Miundo msingi ni muhimu sana nchini Kenya. Ni nyenzo za kimsingi katika maendeleo ya kiuchumi ya nchi. Hivyo basi miundo msingi ikiboreshwa nchini, Kenya itaweza kupata faida kochokocho.
Mosi, miundo msingi hubuni nafasi za ajira. Kwa mfano, iwapo serikali inataka kutengeneza barabara, huwaandika vijana wengi haswa walio hawana kazi kutekeleza shughuli hii kama kuna wa kukusanya mchanga, wakuchota maji, wa kukoroga kokoto na simiti, wa kupaka lami na kazi nyinginezo. Vilevile serikali huwaajiri watu kazi kama kusafisha barabara ili kuhakikisha mazingira ni safi. Hii itaboresha maisha ya watu kwa kupata japo ba mshahara kidogo kujikimu kimaisha. 
Pili, miundo msingi huboresha huduma za msingi kwa jamii nchini Kenya. Kwa mfano, njia za mawasiliano kama simu hutumika katika mawasiliano kutoka sehemu moja hadi nyingine. Vilevile inasaidia wana biashara kuendeleza shughuli zao kupitia mawasiliano na kuwezesha shughuli zao kufanyika kwa upesi. Hii itarahisisha mawasiliano.
Vilevile, miundo msingi huboresha usambazaji wa bidhaa kutoka sehemu moja hadi nyingine. Miundo msingi kama reli huwezesha Kenya kusambaza bidhaa za nchi kwa nchi za kigeni kama Uganda na Ethiopia. Vilevile, barabara zikiwa zitatengenezwa vizuri, wakulima kutoka sehemu za mashambani wataweza kusafirisha bidhaa zao kwa maeneo mbalimbali kama mjini na bidhaa hizo zitawafikia wananchi popote walipo. 
Miundo msingi huvumbua miji mpya nchini Kenya. Kwa mfano reli. Maeneo mbalimbali ambayo reli hupita, miji huweza kuvumbuliwa katika sehemu hiyo. Vilevile, ndege huvumbua miji mapya pale inapotua kwa maeneo mbalimbali kubeba au kushukisha abiria. Kuvumbuliwa kwa miji mbalimbali, ongezeko la watu nchini huongezeka na biashara huimarika. 
Aidha, miundo msingi huboresha maisha ya watu. Kwa mfano ndege zinapotengezwa nchini, watu wanaweza kusafiria nazo kwa sehemu mbalimbali na kwa upesi. Wageni vilevile kutoka nchi za nje wanaweza kutumia ndege au mabusi kuja nchini. Hivyo basi, kuongeza uchumi katika nchi na maisha yanaboreshwa zaidi kwa wananchi.
Isitoshe, miundo msingi hupunguza ajali kutokea nchini Kenya. Kwa mfano barabara zinapotengenezwa, si magari, si mabasi, si malori si pikipiki huweza kupita vizuri kwenda sehemu moja hadi nyingine. Lakini endapo barabara ni mbaya yaani zina mashimo au hazikutengenezwa vizuri, ajali huweza kutokea na kusababisha vifo vya watu au wengine kujeruhiwa. Hivyo basi, usafiri utakuwa wa usalama iwapo miundo msingi kama barabara zitatengenezwa vyema.
Vilevile, miundo msingi huboresha biashara na nchi zingine. Kwa mfano, ndege hutumiwa sana katika usafirishaji wa bidhaa kutoka sehemu mbalimbali. Hivyo basi, ndege zimewezesha nchi kushirikiana na nchi za kigeni kama Amerika katika kuleta malighafi za kutengeneza bidhaa ambazo Kenya haziwezi kuzipata. Hii huimarisha maisha ya wananchi. 

Pia, hukuza umoja wa kitaifa nchini. Kwa mfano, reli zinapotengenezwa serikali huwaajiri watu tofauti yaani makabila tofauti. Hivyo basi, watajuana na kushirikiana pamoja katika kujenga reli.
Vilevile urafiki utakuzwa baina yao ambayo italeta umoja wa watu bila kuangalia kabila au rangi. Hali kadhalika, miundo msingi huboresha uzalishaji wa kawi. Viwanda vingi nchini Kenya hutumia nguvu za umeme kufanya shughuli zao. Kwa mfano mashini za kutengeneza bidhaa tofauti kama mkate, unga, sukari na nyinginezo hutumia mashini tofauti zenye kutumia nguvu za umeme. Hii hurahisisha kazi katika viwanda kwa sababu bidhaa huweza kutengenezwa nyingi kwa upesi na maramoja. Hii itaboresha maisha ya watu. 

Kwa kumatisha, miundo msingi huboresha uchumi wa nchi. Watu wanaweza kupata ajira, shule na hospitali katika maeneo mbalimbali kuvumbuliwa na biashara mbalimbali nchini zimeimarisha uchumi wa nchi. Kwa mfano, kuna rubani wa kuendesha ndege, dereva wa kuendesha matatu ama mabasi wanaopeleka abiria waliolipa nauli ya kusafiria kutoka sehemu moja hadi nyingine. Vilevile, wanabiashara huzalisha bidhaa nyingi kutokana na nguvu za umeme na hii huimarisha uchumi wa Kenya. 



Question: Reli imewezesha Kenya kusambaza bidhaa hadi nchi zipi za kigeni
Answer: Uganda na Ethiopia